CELEX: 62013TN0479
Language: sl
Date: 2013-09-03 00:00:00
Title: Zadeva T-479/13: Tožba, vložena 3. septembra 2013 – Marchiani proti Parlamentu

16.11.2013   
            
            
               SL
            
            
               Uradni list Evropske unije
            
            
               C 336/26
            
         Tožba, vložena 3. septembra 2013 – Marchiani proti Parlamentu
   (Zadeva T-479/13)
   2013/C 336/56
   Jezik postopka: francoščina
   
      Stranki
   
   
      Tožeča stranka: Jean-Charles Marchiani (Toulon, Francija) (zastopnik: C. S. Marchiani, odvetnik)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi ničnost sklepa generalnega sekretarja z dne 4. julija 2013;
            
         
               —
            
            
               razglasi ničnost opomina z dne 5. julija 2013;
            
         
               —
            
            
               Naloži plačilo stroškov Evropskemu parlamentu.
            
         
      Tožbeni razlogi in bistvene trditve
   
   Tožeča stranka s to tožbo izpodbija sklep Evropskega parlamenta za izterjavo zneskov, ki jih je tožeča stranka med letoma 2001 in 2004 prejela iz naslova nadomestil za parlamentarno pomoč.
   Tožeča stranka v utemeljitev tožbe navaja šest tožbenih razlogov.
   
               1.
            
            
               Prvi tožbeni razlog: kršitve postopka, ker je sklep generalnega sekretarja z dne 4. julija 2013 v nasprotju s sklepoma predsedstva Evropskega parlamenta z dne 19. maja 2008 oziroma 9. julija 2008 o izvedbenem ukrepu za statut poslancev Evropskega parlamenta in z načelom kontradiktornosti in spoštovanjem pravice do obrambe.
            
         
               2.
            
            
               Drugi tožbeni razlog: napačna uporaba pravilnika o povračilu in nadomestilu stroškov poslancev Parlamenta.
            
         
               3.
            
            
               Tretji tožbeni razlog: napaka pri presoji dokazil v spisu.
            
         
               4.
            
            
               Četrti tožbeni razlog: pristranskost generalnega sekretarja Evropskega parlamenta ob sprejetju sklepa z dne 4. julija 2013.
            
         
               5.
            
            
               Peti tožbeni razlog in šesti tožbeni razlog: zastaranje zneskov, ki so predmet izterjave.